
[bookmark: _Hlk85700926]Осигуряване  диагностика за установяване на дефицит на хомоложна рекомбинация (HRD) при пациентки с авансирал овариален карцином за 2024г.
Уважаеми колеги,
Фармацевтична компания AstraZeneca  има желание проучи възможността  за извършване на диагностика за установяване на дефицит на хомоложна рекомбинация (HRD), дефиниран или като BRCA1/2 мутация, и/или като геномна нестабилност при пациентки, диагностицирани с авансирал овариален карцином. 
Целта е установяване на дефицит на хомоложна рекомбинация (HRD), като пациентите трябва да имат потвърдена или вредна, или предполагаемо вредна BRCA1/2 мутация и/или геномна нестабилност, дефинирана като промени в генома и включва загуба на геномна хетерозиготност, теломерен алелен дисбаланс и транзиция с голям размер, а резултатът от изследването ще подпомогне медицинския онколог при вземане на решение за избора на терапия. Болничните заведения за идентифициране на пациентки са специализираните болници по онкология и онкологични центрове в страната. 
Подходящи за изследване са пациенти, отговарящи на следните критерии:
-диагноза – авансирал (стадий III и IV по FIGO) високостепенен епителен рак на яйчниците, рак на фалопиевите тръби или първичен перитонеален рак
-при поставяне на диагноза или са на първа линия на химиотерапия на базата на платина. За изследване се изпраща туморна тъкан.


Моля да ни предоставите информация относно:

1. Сертифицирана лаборатория – сертификат
2. Акредитация по ISO15189 - сертификат
3. Наличие на необходимата апаратура, на която ще се извършва конкретното изследване(HRD) – описание, 
4. Кит на кой производител ще бъде използван за изследването – производител, описание
5. Квалифициран персонал – описание , сертификати
6. Опит в съответния диагностичен процес( HRD)  - описание 


Моля, за Вашето предложение, което трябва да  включва целия процес на диагностика, а именно:
1. Изготвяне на фиш – поръчка за ДНК анализ и информирано съгласие.
2. Транспорт на материала /туморна тъкан/ от онкологичната болница до лабораторията.
3. Оценка на туморно съдържание от квалифициран патолог и отделяне на материал за изолирани на ДНК.
4. Изолиране на гeномна   ДНК от  туморна тъкан.
5. Изследване на HRD посредством NGS технология – описание. Използвани китове и консумативи – CE маркирани, IVD – описание.
6. Софтуерна обработка на секвенционните данни. 
7. Издаване на писмен резултат с интерпретация на клиничната значимост.
8. Провеждане  на медико генетична консултация от генетик със специалност медицинска генетика на всички позитивни за HRD. пациентки.   
9. Изготвяне на обобщен отчет на месечна база, несъдържащ лични данни и изпращане към AstraZeneca 
10. Време от получаване на пробата до изпращане на резултат от анализа до насочващия лекар и пациент (TAT – turnaround time)
11. Цена за една проба:
· При обем от 1-12 проби/месец
· При обем ≥ 13 проби/месец

Получените ценови предложения ще бъдат сравнявани на база крайна цена. 
Очакваният общ брой изследвани пациенти за HRD за  2024г. е около 300 – 400 проби.  
Очакваме Вашата оферта в срок до 11 март 2024 год.

